words: 31. Στην Επιτελική Μονάδα του Υπουργείου Δημόσιας Τάξης και Προστασίας του Πολίτη , που προβλέπεται από τις διατάξεις του π.δ. 79/2011 ( Α΄ 196 ) , μπορεί να αποσπάται προσωπικό του Λιμενικού Σώματος - Ελληνικής Ακτοφυλακής το οποίο είναι αναγκαίο για την εξασφάλιση της συνεργασίας με τα Σώματα και τις Υπηρεσίες που υπάγονται στο Υπουργείο Δημόσιας Τάξης και Προστασίας του Πολίτη . Η συνεργασία αυτή αφορά ιδίως την ανταλλαγή πληροφοριών και το συντονισμό επί θεμάτων αρμοδιότητάς τους στο πλαίσιο της πολιτικής εσωτερικής ασφάλειας , καθώς και τον από κοινού χειρισμό των ζητημάτων που απορρέουν από τις διεθνείς δεσμεύσεις της Χώρας και ιδίως εκείνων έναντι της Ευρωπαϊκής Ένωσης . Σε κάθε περίπτωση δεν θίγεται η διοικητική και επιχειρησιακή αυτοτέλεια των Σωμάτων και Υπηρεσιών . Οι αποσπάσεις διατάσσονται με κοινή απόφαση των Υπουργών Δημόσιας Τάξης και Προστασίας του Πολίτη και Ναυτιλίας και Αιγαίου για χρονικό διάστημα δύο ετών , που μπορεί να ανανεώνεται για μία ακόμη φορά . Με κοινή απόφαση των Υπουργών Δημόσιας Τάξης και Προστασίας του Πολίτη και Ναυτιλίας και Αιγαίου καθορίζονται τα επί μέρους ζητήματα της παραπάνω συνεργασίας και κάθε σχετικό θέμα .